CELEX: 22013D0185
Language: el
Date: 2013-11-08 00:00:00
Title: Απόφαση της Μεικτής Επιτροπής του ΕΟΧ αριθ. 185/2013, της 8ης Νοεμβρίου 2013 , για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

27.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 92/10
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 185/2013
   της 8ης Νοεμβρίου 2013
   για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Η απόφαση της Μεικτής Επιτροπής του ΕΟΧ αριθ. 6/2012, της 10ης Φεβρουαρίου 2012, για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ (1) διέγραψε το κείμενο του σημείου 1 του κεφαλαίου Ι του παραρτήματος ΙΙ της συμφωνίας για τον ΕΟΧ.
            
         
               (2)
            
            
               Η οδηγία 2000/40/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2000, για την προσέγγιση των νομοθεσιών των κρατών μελών σχετικά με την πρόσθια προστασία των μηχανοκίνητων οχημάτων έναντι ενσφηνώσεως και για την τροποποίηση της οδηγίας 70/156/ΕΟΚ του Συμβουλίου (2), και η οδηγία 2001/56/ΕΚ του Ευρωπαϊκού Κοινοβουλίου και του Συμβουλίου, της 27ης Σεπτεμβρίου 2001, για τις θερμαντικές συσκευές των οχημάτων με κινητήρα και των ρυμουλκουμένων τους, τροποποίησης της οδηγίας 70/156/ΕΟΚ του Συμβουλίου και κατάργησης της οδηγίας 78/548/ΕΟΚ του Συμβουλίου (3), οι οποίες είχαν ενσωματωθεί ως περιπτώσεις στη συμφωνία για τον ΕΟΧ στο σημείο 1 του κεφαλαίου Ι του παραρτήματος II, καταργήθηκαν εσφαλμένα με την απόφαση αριθ. 6/2012.
            
         
               (3)
            
            
               Η οδηγία 2000/40/ΕΚ πρέπει, επομένως, να ενσωματωθεί στη συμφωνία για τον ΕΟΧ.
            
         
               (4)
            
            
               Η οδηγία 2001/56/ΕΚ πρέπει, επομένως, να ενσωματωθεί στη συμφωνία για τον ΕΟΧ.
            
         
               (5)
            
            
               Ο κανονισμός (ΕΚ) αριθ. 661/2009 του Ευρωπαϊκού Κοινοβουλίου και του Συμβουλίου (4), που έχει ενσωματωθεί στη συμφωνία για τον ΕΟΧ, καταργεί, με ισχύ από την 1η Νοεμβρίου 2014, τις οδηγίες 2000/40/ΕΚ και 2001/56/ΕΚ, οι οποίες συνεπώς πρέπει να καταργηθούν, με ισχύ από την 1η Νοεμβρίου 2014.
            
         
               (6)
            
            
               Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Μετά το σημείο 45ο [κανονισμός (ΕΕ) αριθ. 523/2012 της Επιτροπής] του κεφαλαίου I του παραρτήματος II της συμφωνίας για τον ΕΟΧ, παρεμβάλλονται τα ακόλουθα σημεία:
   
               «45οα.
            
            
               
                  32000 L 0040: Οδηγία 2000/40/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2000, για την προσέγγιση των νομοθεσιών των κρατών μελών σχετικά με την πρόσθια προστασία των μηχανοκίνητων οχημάτων έναντι ενσφηνώσεως και για την τροποποίηση της οδηγίας 70/156/ΕΟΚ του Συμβουλίου (ΕΕ L 203 της 10.8.2000, σ. 9).
            
         
               45οβ.
            
            
               
                  32001 L 0056: Οδηγία 2001/56/ΕΚ του Ευρωπαϊκού Κοινοβουλίου και του Συμβουλίου, της 27ης Σεπτεμβρίου 2001, για τις θερμαντικές συσκευές των οχημάτων με κινητήρα και των ρυμουλκουμένων τους, τροποποίησης της οδηγίας 70/156/ΕΟΚ του Συμβουλίου και κατάργησης της οδηγίας 78/548/ΕΟΚ του Συμβουλίου (ΕΕ L 292 της 9.11.2001, σ. 21).».
            
         Άρθρο 2
   Το κείμενο του σημείου 45οα (οδηγία 2000/40/ΕΚ του Ευρωπαϊκού Κοινοβουλίου και του Συμβουλίου) και του σημείου 45οβ (οδηγία 2001/56/ΕΚ του Ευρωπαϊκού Κοινοβουλίου και του Συμβουλίου) του κεφαλαίου Ι του παραρτήματος ΙΙ της συμφωνίας για τον ΕΟΧ, διαγράφεται με ισχύ από την 1η Νοεμβρίου 2014.
   Άρθρο 3
   Η παρούσα απόφαση αρχίζει να ισχύει στις 9 Νοεμβρίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (5).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 8 Νοεμβρίου 2013.
      
         
            Για τη Μεικτή Επιτροπή του ΕΟΧ
         
         
            O Πρόεδρος
         
         Thórir IBSEN
         
      
   
   
      (1)  ΕΕ L 161 της 21.6.2012, σ. 10.
   
      (2)  ΕΕ L 203 της 10.8.2000, σ. 9.
   
      (3)  ΕΕ L 292 της 9.11.2001, σ. 21.
   
      (4)  ΕΕ L 200 της 31.7.2009, σ. 1.
   
      (5)  Δεν έχουν αναφερθεί συνταγματικές απαιτήσεις.